b'\n_START_ARTICLE_\nReligija u Norve\xc5\xa1koj\n_START_PARAGRAPH_\nReligija u Norve\xc5\xa1koj zastupljena je s nekoliko vjerskih zajednica.\n_START_SECTION_\nPovijest\n_START_PARAGRAPH_\nNorve\xc5\xa1ka se relativno kasnije pokrstila. Do dolaska kr\xc5\xa1\xc4\x87anstva germansko stanovni\xc5\xa1tvo \xc5\xa1tovalo je skandinavske bogove, a Saami prakticirali \xc5\xa1amanizam. Od 9. do 12. stolje\xc4\x87a u ove se krajeve \xc5\xa1iri kr\xc5\xa1\xc4\x87anstvo._NEWLINE_Pokr\xc5\xa1tavana je postupno do kraja u srednjem vijeku. Pripadala je krugu zapadnog kr\xc5\xa1\xc4\x87anstva. Nakon velike podjele, ovaj prostor dio je rimokatoli\xc4\x8dkog svijeta. Zapadni raskol odrazio se da je Norve\xc5\xa1ka ostala uz rimskog papu. Pojava protestantizma dobro je primljena u Norve\xc5\xa1koj, koja se priklonila evangeli\xc4\x8dkim luteranima. Reformacijom u Danskoj-Norve\xc5\xa1koj uspostavljena je luteranska Norve\xc5\xa1ka Crkva (bokm\xc3\xa5l: Den norske kirke, novonorve\xc5\xa1ki: Den norske kyrkja) i prekinute sveze sa Svetom Stolicom 1536.- 1537. Od 1969. bila je "narodna Crkva" (Statskyrkja). Imala je povla\xc5\xa1teni status u dru\xc5\xa1tvu. Norve\xc5\xa1ka je Crkva bila slu\xc5\xbebena Crkva u Norve\xc5\xa1koj sve do 21. svibnja 2012. godine. Nakon tih promjena i dalje je povla\xc5\xa1tena, ali ne\xc5\xa1to manje.'